Jüri Kraft

Jüri Kraft (6. jaanuar 1935 Kasepää vald, Tartumaa – 15. märts 2023 Tallinn) oli eesti majandustegelane ja endine Eesti NSV riigitegelane. 

Ta lõpetas 1954. aastal Mustvee 1. Keskkooli ja 1959. aastal Tartu Riikliku Ülikooli majandusteaduskonna. 

Kraft oli aastatel 1963–1972 õmblusvabriku Sangar direktor ja 1972–1974 Vilhelmine Klementi nimelise Õmblustootmiskoondise direktor. Aastatel 1974–1977 oli Kraft Eesti NSV kergetööstuse ministri asetäitja ning 1977–1988 Eesti NSV kergetööstuse minister. 

1985–1990 oli Kraft Eesti NSV Ülemnõukogu XI koosseisu liige. 
Ülemnõukogu saadikuna allkirjastas ta 16. novembril 1988 Eesti suveräänsusdeklaratsiooni. 

NSV Liidu Rahvasaadikute Kongressi liikmena (1989–1991) aitas Kraft kaasa Molotovi-Ribbentropi pakti avalikustamisele. 

Viimastel aastatel osales Jüri Kraft ka heategevuses. Ta kuulus aastaid Eesti Evangeelse Luterliku Kiriku (EELK) Tallinna Piiskopliku Toomkoguduse nõukogusse ja juhatusse ning oli EELK Kirikufondi nõukogu liige ja annetaja. Ta pidas väga oluliseks Eesti kultuuripärandi säilimist.

 Tunnustus  
 2005 Valgetähe III klassi teenetemärk 
 2007 Eesti Kaubandus-Tööstuskoja I klassi aumärk 
2012 EELK Teeneteristi III järk
2019 Eesti aasta ettevõtja elutöö preemia
 2021 EELK Tallinna Piiskopliku Toomkoguduse Maarja medal

 Viited 

 Välislingid 
 Priit Pullerits.  Elupõline tööstusjuht Jüri Kraft: eestlasi ja venelasi kokku panna ei saa! Postimees, 15. märts 2019. 

Kategooria:Eesti majandustegelased
Kategooria:Eesti NSV ministrid
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:NSV Liidu Ülemnõukogu saadikud
Kategooria:Valgetähe III klassi teenetemärgi kavalerid
Kategooria:Tartu Ülikooli majandusteaduskonna vilistlased‎
Kategooria:Metsakalmistule maetud
Kategooria:Sündinud 1935
Kategooria:Surnud 2023